Narimum
Narimum (Russice Нарым, tr. Narym) est vicus in regione Tomensi Foederationis Russicae. Ad ripam Obii prope ostium Keti fluvii situm, a paludibus circumsaeptum est. 852 incolas (anno 2015) habet.

Historia
Narimum, anno 1596 ut arx conditum, anno 1601 statum urbis recepit. Locus arcis Narimensis bis (annis 1619 et 1632) mutatus est. 

Ab anno 1638 Narimum locus exsilii factum est, quo nonnulli participes rebellionum Stephani Razin, Aemiliani Pugačëv, Decembristarum, etc., transportabantur. Inter alios rerum novarum cupidos, bolsevici Iosephus Stalin et Iacobus Sverdlov ibi anno 1912 in exsilio fuerunt. 

Insigne urbis cum acipensero Rutheno pisce Narimo anno 1785 datum est. Anno 1925 Narimum statum urbis perdidit, et factum est vicus.

Nota

Nexus externus

Loci habitati Russiae
Regio Tomensis